CELEX: 32011D1015(01)
Language: fi
Date: 2011-10-14 00:00:00
Title: Komission päätös, annettu 14 päivänä lokakuuta 2011 , kansallisten kivihiilialan asiantuntijoiden ryhmän perustamisesta

15.10.2011   
            
            
               FI
            
            
               Euroopan unionin virallinen lehti
            
            
               C 304/3
            
         KOMISSION PÄÄTÖS,
   annettu 14 päivänä lokakuuta 2011,
   kansallisten kivihiilialan asiantuntijoiden ryhmän perustamisesta
   2011/C 304/03
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen (SEUT),
   sekä katsoo seuraavaa:
   
               (1)
            
            
               SEUT-sopimuksen 194 artiklanssa määrätään, että unionin energiapolitiikalla pyritään jäsenvaltioiden välisen yhteisvastuun hengessä varmistamaan energiamarkkinoiden toimivuus ja energian toimitusvarmuus unionissa.
            
         
               (2)
            
            
               Marraskuun 10 päivänä 2010 annetussa komission tiedonannossa ”Energia 2020 – Strategia kilpailukykyisen, kestävän ja varman energiansaannin turvaamiseksi” (1) todetaan, että samalla kun jäsenvaltioiden on edelleen tarpeen poistaa käytöstä ympäristön kannalta haitallisia tukia, on myös jatkettava EU:n omien fossiilisten polttoaineiden varantojen kehittämistä turvallisen, varman ja kestävän energiansaannin varmistamiseksi Euroopan yrityksille ja kuluttajille kilpailukykyisin hinnoin.
            
         
               (3)
            
            
               Neuvoston päätöksessä 2010/787/EU säädetään kilpailukyvyttömille kivihiilikaivoksille myönnettävän tuen lopettamisesta asteittain 31 päivään joulukuuta 2018 mennessä.
            
         
               (4)
            
            
               Ottaen huomioon kivihiilen osuus Euroopan energiantarjonnasta on aiheellista, että komissio perustaa asiantuntijaryhmän, joka avustaa komissiota kivihiilimarkkinoiden seurannassa ja mahdollistaa jatkuvan tietojenvaihdon jäsenvaltioiden ja EU:n välillä.
            
         
               (5)
            
            
               Kolmansista maista peräisin olevan kivihiilen tuonnin valvonnasta yhteisössä 27 päivänä helmikuuta 2003 annetun neuvoston asetuksen (EY) N:o 405/2003 (2) 8 artiklan perusteella hiilialan kansallisten asiantuntijoiden ryhmä on kokoontunut säännöllisesti vuosien 2003 ja 2010 välisenä aikana.
            
         
               (6)
            
            
               Asetuksen (EY) N:o 405/2003 voimassaolo päättyi 31 päivänä joulukuuta 2010 ilman että se korvattiin uudella asetuksella.
            
         
               (7)
            
            
               Asetuksen (EY) N:o 405/2003 soveltamiseksi perustetun asiantuntijaryhmän sujuvan yhteistyön jatkamiseksi sen seuraajaksi on nimettävä uusi kivihiilialan asiantuntijaryhmä.
            
         
               (8)
            
            
               Asiantuntijaryhmän olisi edelleen edistettävä yhteistyötä ja kuulemista kivihiilialaan liittyvistä kysymyksistä energiapolitiikassa vastaavien jäsenvaltioiden viranomaisten ja komission välillä kaikista kivihiilialan arvoketjuun liittyvistä näkökohdista siten, että samalla vältetään päällekkäinen työ muiden komission perustamien neuvoa-antavien erityisryhmien kanssa.
            
         
               (9)
            
            
               Asiantuntijaryhmän olisi myös osana laajempaa sidosryhmien energiakysymyksiin liittyvää vuoropuhelua edistettävä hyvien käytäntöjen vaihtamista kivihiilialalla ja hyödynnettävä päällekkäisyyksiä välttäen jo olemassa olevien asiantuntija- ja muiden ryhmien työtä, säädöksillä perustetut ryhmät mukaan luettuina, siten että samalla noudatetaan kaikilta osin SEUT-sopimuksen 101–109 artiklassa sekä neuvoston päätöksessä 2010/787/EU vahvistettuja kilpailu- ja valtiontukisääntöjä.
            
         
               (10)
            
            
               Asiantuntijaryhmän olisi muodostuttava kivihiilialaan liittyvistä kysymyksistä energiapolitiikassa vastaavista jäsenvaltioiden viranomaisista, joiden on nimitettävä omat edustajansa.
            
         
               (11)
            
            
               Erityisesti hyvien käytäntöjen vaihtamisen varmistamiseksi ja tarvittaessa jäsenvaltioiden asianomaisten teknisten ja sääntelyviranomaisten panoksen hyödyntämiseksi asiantuntijaryhmän ulkopuoliset asiantuntijat, edellä tarkoitettujen viranomaisten edustajat mukaan luettuina, voivat tapauskohtaisesti osallistua asiantuntijaryhmän kokouksiin.
            
         
               (12)
            
            
               Olisi vahvistettava asiantuntijaryhmän jäseniin ja heidän edustajiinsa sovellettavat tietojen julkistamista koskevat säännöt.
            
         
               (13)
            
            
               Asiantuntijaryhmän jäsenten henkilötietoja olisi käsiteltävä yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 (3) mukaisesti,
            
         ON PÄÄTTÄNYT SEURAAVAA:
   1 artikla
   Kohde
   Perustetaan kivihiilialan kansallisten asiantuntijoiden ryhmä, jäljempänä ’ryhmä’.
   2 artikla
   Tehtävä
   Ryhmän tehtävänä on:
   
               a)
            
            
               avustaa komissiota kivihiilimarkkinoiden kehityksen seuraamisessa;
            
         
               b)
            
            
               varmistaa yhteistyö ja säännöllinen kuuleminen kivihiilialaan liittyvistä kysymyksistä energiapolitiikassa vastaavien jäsenvaltioiden viranomaisten ja komission välillä kivihiilialan arvoketjuun liittyvistä näkökohdista, kivihiilikaivosten sulkeminen mukaan luettuna;
            
         
               c)
            
            
               edistää kokemusten ja hyvien käytäntöjen vaihtoa kivihiilen tuotannon ja käytön alalla.
            
         3 artikla
   Kuuleminen
   Komissio voi kuulla ryhmää kaikista kivihiilen arvoketjuun liittyvistä kysymyksistä.
   4 artikla
   Jäsenten nimittäminen
   1.   Ryhmä muodostuu kivihiilialaan liittyvistä kysymyksistä energiapolitiikassa vastaavista jäsenvaltioiden viranomaisista.
   2.   Jäsenvaltioiden viranomaiset nimittävät edustajansa.
   3.   Jäsenvaltioiden viranomaisten nimet julkaistaan komission asiantuntijaryhmärekisterissä tai muiden vastaavanlaisten elinten rekisterissä, jäljempänä ’rekisteri’.
   5 artikla
   Toiminta
   1.   Ryhmän puheenjohtajana toimii komission edustaja.
   2.   Ryhmä voi komission yksiköiden suostumuksella perustaa alaryhmiä tarkastelemaan tiettyjä aiheita, erityisesti hyvien käytäntöjen vaihtoa, ryhmän määrittelemien tehtävien mukaisesti. Alaryhmät lakkautetaan heti, kun ne ovat täyttäneet toimeksiantonsa.
   3.   Komission edustaja voi kutsua käsiteltävänä olevaa asiaa hyvin tuntevia erityisasiantuntijoita osallistumaan tilapäisesti ryhmän tai alaryhmien työskentelyyn. Lisäksi komission edustaja voi antaa tarkkailijan aseman yksityishenkilöille, organisaatioille, sellaisina kuin ne on määritelty asiantuntijaryhmiä koskevien horisontaalisten sääntöjen 8 kohdan 3 alakohdassa, ja ehdokasmaille.
   4.   Asiantuntijaryhmien jäsenten ja heidän edustajiensa sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka on vahvistettu komission menettelysääntöjen (4) liitteessä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvollisuuksia.
   5.   Asiantuntijaryhmien ja alaryhmien kokoukset pidetään komission toimitiloissa. Komissio huolehtii asiantuntijaryhmän sihteeripalveluista. Muita asiasta kiinnostuneita komission virkamiehiä voi olla läsnä ryhmän ja sen alaryhmien kokouksissa.
   6.   Ryhmä vahvistaa työjärjestyksensä asiantuntijaryhmien työjärjestysmallin perusteella.
   7.   Komissio julkaisee olennaisia tietoja ryhmän toiminnasta joko rekisterissä tai erityisesti tätä varten luodulla verkkosivustolla, jolle rekisteristä on linkki.
   6 artikla
   Kokouskulut
   1.   Ryhmän tai sen alaryhmien toimintaan osallistuvat henkilöt eivät saa palkkiota tehtäviensä hoitamisesta.
   2.   Ryhmän tai sen alaryhmien toimintaan osallistuvien matka- ja oleskelukustannukset korvataan komission voimassa olevien määräysten mukaisesti.
   3.   Kustannukset korvataan vuosittaisessa määrärahojen kohdentamista koskevassa menettelyssä myönnettyjen määrärahojen puitteissa.
   
      Tehty Brysselissä 14 päivänä lokakuuta 2011.
      
         
            Komission puolesta
         
         Günther OETTINGER
         
            Komission jäsen
         
      
   
   
      (1)  KOM(2010) 639 lopullinen.
   
      (2)  EUVL L 62, 6.3.2003, s. 1.
   
      (3)  EYVL L 8, 12.1.2001, s. 1.
   
      (4)  EYVL L 308, 8.12.2000, s. 26, asetus sellaisena kuin se on muutettuna komission sisäisten menettelysääntöjen muuttamisesta 29 päivänä marraskuuta 2001 tehdyllä komission päätöksellä (EYVL L 317, 3.12.2001, s. 1).